UB startet 2016 med en positiv overføring på kr 6.999. Regnskapet for 2. tertial 2016 viser et underforbruk på kr 414.026. Bevilgning og andre inntekter er i balanse. Inntekter fra Uni Research gjelder 1. halvår 2016, mens inntekter fra Helse Bergen gjelder pr. 2. tertial. Andre inntekter ligger litt lavere enn budsjettert. Det skyldes at all refusjon av kostnader knyttet til digitale litteraturlister blir regnskapsført i 3. tertial. Lønnskostnadene er litt lavere enn budsjettert og vil være innenfor budsjett ved utgangen av året. Kostnader til husleie, digitale systemer og øvrig drift er jevn og UB forventer ikke noe avvik i forhold til budsjettet på disse postene. Når det gjelder investeringer er posten nesten ubrukt. Anbud på utlåns- og returautomater m.m. til alle bibliotek er sendt ut og innkjøp gjøres i 3. tertial. Kostnadene for 2016 anslås til ca. 2 mill. Regnskapsførte kostnader for 2. tertial er i henhold til budsjett. Det er jevn aktivitet. Regnskapet viser i 2. tertial et forbruk på 116,4 % av det budsjetterte beløpet for 2016. UB hadde en negativ overføring på dette prosjektet fra 2015 på kr -2.774.315 som er dekket inn i 2016 etter vedtak i UiBs styre. Fra 1. oktober 2016 er det vedtatt nye regler for innvilging av søknader. Utgiftene vil dermed ha et mindre omfang i 3. tertial enn i 1. og 2. tertial.